stanford-oval/wikipedia huggingface dataset:
Paluulaki

Passissa oleva leima, jonka mukaan haltijalle on myönnetty Israelin kansalaisuus paluulain nojalla.
Paluulaki (hepr. ‏חוק השבות‎, ḥok ha-š’vut) on Israelin vuonna 1950 säätämä laki, jonka nojalla kaikilla juutalaisilla ympäri maailmaa on oikeus muuttaa Israeliin ja saada automaattisesti maan kansalaisuus.
Israelin korkeimman oikeuden mukaan laki on yksi valtion keskeisimmistä, ja jokaisen juutalaisen oikeus tehdä alija (muutto Israeliin) on yksi juutalaisvaltion keskeisimmistä piirteistä. Juutalaisuus periytyy äidin kautta, eli henkilö on juutalainen, jos hänen äitinsä on juutalainen. Laki ei määrää tarkasti, miten juutalaisuus todistetaan, vaan se on viranomaisten harkinnassa. Todisteeksi voivat kelvata esimerkiksi syntymätodistukset, passit, sotilaskortit tai opiskelutodistukset, jos niissä on tarpeelliset tiedot hakijan juutalaisuudesta. Vuonna 1970 lakia laajennettiin koskemaan myös juutalaisten lasten ja lastenlasten puolisoita. Laissa juutalaisuus määritellään seuraavasti: ”Juutalainen tarkoittaa henkilöä, joka on syntynyt juutalaiselle äidille tai joka on kääntynyt juutalaisuuteen, eikä ole jonkin muun uskonnon jäsen”. Laki mahdollistaa messiaanisten juutalaisten maahanmuuton rajoittamisen silloin, kun heidän tulkitaan kääntyneen kristityiksi.
Poikkeuksia lakiin on kuitenkin niille, jotka ovat vapaaehtoisesti vaihtaneet uskontoa tai jotka saattavat uhata yleistä turvallisuutta. Juutalainen voi saada Israelin kansalaisuuden heti maahan saapuessaan, eikä vaadita asumisaikaa, ja lain nojalla kansalaisuuden saaneet voivat säilyttää kaksoiskansalaisuuden.
Paradise Valley (Arizona)

| Paradise Valley |
| --- | --- |


 Koordinaatit: 33°32′41″N, 111°57′23″W 
Valtio:  Yhdysvallat
Osavaltio:   Arizona
Piirikunta:  Maricopa
Pinta-ala:  
 – Kokonaispinta-ala:  39,96 km²
Korkeus:  409 m
Väkiluku (2018):  14 502
 – Väestötiheys:  362,9 as./km²
Aikavyöhyke:  UTC-7
 
 www.ci.paradise-valley.az.us 
Infobox OKVirheellinen NIMI-arvo: 
Paradise Valley on pikkukaupunki Maricopan piirikunnassa Arizonan osavaltiossa Yhdysvalloissa. Sen väkiluku oli vuoden 2018 arvion mukaan 14 502. Vuosina 2010–2018 väkiluku kasvoi 13,7 prosenttia. Kaupunki tunnetaan yleellisistä golfkentistään, kauppakeskuksistaan ja ravintoloistaan. Paradise Valleyssa sijaitsee kahdeksan täyden palvelun hotellia, ja se on siten yksi koko osavaltion tärkeimmistä turistikohteista. Paradise Valley tunnetaan myös kalliista kiinteistöistään.[lähde? ]
Kuvia kaupungista

Tervetuloa Paradise Valleyhyn -kyltti.
Kaupungissa asuneen Barry Goldwaterin muistopuisto.
Paradise Valleyn metodistinen kirkko.
JW Marriott Scottsdale Camelback Inn Resort and Spa.
Roštšinon kansainvälinen lentoasema

Roštšinon kansainvälinen lentoasema (IATA: TJM, ICAO: USTR, ven. Международный аэропорт «Рощино») on lentoasema Tjumenin alueella, Venäjällä noin 13 kilometriä Tjumenin kaupungista länteen.
Lentoasema rakennettiin vuonna 1968 ja uudistettiin vuonna 1998.
Onnettomuudet

2. huhtikuuta 2012 UTairin lento 120 joutui onnettomuuteen pian lentoonlähdön jälkeen. Kone oli matkalla Surgutiin. Koneessa oli 39 matkustajaa ja neljä miehistön jäsentä.
Aiheesta muualla

Lentoaseman viralliset sivut (Arkistoitu – Internet Archive) (venäjäksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Roschino International Airport
Käännös suomeksi
Paradiskullen

| Paradiskullen |
| --- | --- |

Sijainti
Paikkakunta:   Örnsköldsvik, Ruotsi
Avattu:  1961
Remontoitu:  1991–1992, 2004, 2005
Purettu:  K62
Muut mäet:  K55, K35, K20, K10
Seura:  IF Friska Viljor
Rakenne
K-piste:  90 metriä
Mäkikoko:  100 metriä
Mäkiennätys:  102,0 metriä  Lauri Asikainen (3.2.2007)
Naisten mäkiennätys:  100,5 metriä  Irina Avvakumova (9.3.2013)
Kesämäkiennätys:  104,5 metriä  Anssi Koivuranta (29.8.2010)
Avattu:  1961
Remontoitu:  1991–1992, 2005
Muovitus:  Kyllä
Vauhtimäen pituus:  93,8 m
Vauhtimäen kulma:  36°
Keulan pituus:  6,3 m
Keulan korkeus:  2,3 m
Keulan kulma:  10,5°
Alastulorinteen kulma:  35°
Paradiskullen on kuuden muovitetun hyppyrimäen muodostama mäkihyppystadion Örnsköldsvikissä Ruotsissa.
Isoimman hyppyrimäen mäkiennätys on Lauri Asikaisen hyppäämä 102 metriä. Kesällä Anssi Koivuranta on hypännyt samasta mäestä 104,5 metriä. Siellä hypättiin mäkihypyn maailmancupia vuosien 1985–1994 välissä kuusi kertaa.
Aiheesta muualla

Kuvia tai muita tiedostoja aiheesta Paradiskullen Wikimedia Commonsissa
Viralliset kotisivut (Arkistoitu – Internet Archive)
Rotuman kieli

| Rotuma> Tiedot |
| --- | --- |
Alue:   Fidži
Virallinen kieli:  Rotuma, Fidži
Puhujia:  7500
Sija:  ei sadan suurimman joukossa
Kirjaimisto:  latinalainen
Kielitieteellinen luokitus
Kielikunta:  austronesialaiset kielet
Kieliryhmä:  malaijilais-polynesialaiset kielet
Kielikoodit
ISO 639-2:  rtm
ISO 639-3:  rtm
 Ohje 
Rotuma on austronesialainen kieli. Sitä puhutaan pääasiassa Rotuman saarella, Fidžillä. Rotumaa puhuu äidinkielenään yhteensä noin 7500 ihmistä. Sen luokittelussa on kuitenkin ollut vaikeuksia, sillä kieli on melko eristäytynyt. Kielessä on paljon lainasanoja samoan ja tongan kielistä, mutta uudempia lainoja on tullut fidžistä ja englannista..
Raamattu käännettiin kokonaisuudessaan rotumaksi vuonna 1999.
Fonologia

Rotumaa kirjoitetaan latinalaisin aakkosin. Kielessä käytetään seuraavia kirjaimia: a e f g h i j k l m n o p s t u v '. Kirjain G ääntyy [ŋ], J [tʃ] ja ' glottaaliklusiilina (ʔ). Takavokaaleista /a o u/ on etuvokaaliset muunnokset /ä ö y/ kun takavokaalia seuraavassa tavussa on etuvokaali /i e/.
Fonologia > Konsonantit

Rotumassa on 14 konsonanttia.
|  | Labiaali | Koronaali | Postalveolaari | Velaari | Glottaali |
| --- | --- | --- | --- | --- | --- |
| Nasaali | m | n |  | ŋ |  |
| Klusiili | p | t | tʃ | k | ʔ |
| Frikatiivi | f | v  | s |  |  | h |
| Likvida |  | r | l |  |  |  |
Fonologia > Vokaalit

Vokaaleja on viisi
|  | Etinen | Takainen |
| --- | --- | --- |
| Suppea | i | u |
| Keskiavoin | ɛ | ɔ |
| Avoin |  | a |
Rotumassa ei ole vokaalien pituusoppositiota eli pitkiä vokaaleja ei ole.
Paluukanava

Paluukanava on lähinnä digitaalisten tv-lähetysten yhteydessä käytetty termi. DVB-T ja DVB-C-lähetysten alkaessa 2000-luvun alussa haluttiin katsojalle antaa mahdollisuus vaikuttaa lähetysten sisältöön.
2020-luvulla vakiintuneet paluukanavien muodot ovat laajakaistayhteydet ja puhelinyhteydet toimituksiin, esim. tekstiviestien tai pikaviestinpalvelujen (WhatsApp) avulla.
Paluukanaville povattiin digi-tv:n alkuaikoina merkittävästi laajempaa käyttöä, esim. ns. objektikaruselli-malli, jossa katsojat voivat vaikuttaa lähetettävään ohjelmaan valitsemalla sisältöä.
Nykyisin käyttötarkoitukset ovat lähinnä juontajille lähetettävät tai joskus kuvassa näkyvät kommentit sisällöstä.
Mobiilipaluukanava on käytännössä sitä, että katsojan tekemät valinnat tai toiminnot palautuvat palveluntarjoajalta lähettäjälle matkapuhelinverkon kautta. Nykyiset vakiintuneet paluukanavan liityntätavat ovat kiinteän puhelinverkon modeemi tai kaapelimodeemi. 
Tarjolla olevissa päätelaitteissa ei olekaan tarpeeksi otettu huomioon matkapuhelinverkkojen kehitystä ja yleistymistä. Päätelaitteista on puuttunut mobiilipaluuyhteys, vaikka sen voi olettaa olevan jokaisella. Sen sijaan kiinteän verkon puhelinliittymä ei ole enää itsestäänselvyys.
GSM-matkapuhelinliittymää ei ainakaan toistaiseksi olla yhdistämässä digisovittimiin. Syynä tähän ovat GSM-puhelinten aiheuttamat häiriöt muissa laitteissa. Häiriöttömän yhteyden vähimmäisvaatimus olisi sijoittaa päätelaitteen GSM-osan antenni muutaman metrin etäisyydelle digisovittimesta. Yhteys on mahdollista toteuttaa ilman häiriöitä myös langattomasti esimerkiksi Bluetoothin avulla. Tämä vaihtoehto onkin ilmeisempi, sillä matkapuhelimissa  on valmiina paluuyhteyden vaatimat tunnistus- ja laskutustoiminnot. Yhteys matkapuhelimesta palveluntarjoajalle tapahtuisi tällä hetkellä esimerkiksi GPRS:n avulla, mutta EDGE:n tuleminen tarkoittaa nopeampia yhteyksiä ja luultavasti sen johdosta myös mobiilipaluukanavan toteutumisen vauhdittumista. Tällä hetkellä ainakin Nokian Medimaster -digivastaanottimessa on olemassa Bluetooth-ominaisuus kuvien katseluun.
Mobiilipaluukanava mahdollistaa siis mobiili-digi-tv:n, joka tuo vuorovaikutteisen digitaalisen television vaikka veneeseen, autoon tai junaan. Tosin on todettava, että nykyisellä tekniikalla lähetystä voidaan jakaa ”jopa” yli sadan kilometrin tuntinopeudella liikkuvaan laitteeseen, eli vauhti ei riitä vielä esimerkiksi VR:n Pendolino- tai IC-juniin.
Realistisin toteutus mobiili-TV:stä tunnetaan nimellä DVB-H eli Digital Video Broadcasting - Handheld. Suomessa on pääkaupunkiseudulla pilotoitu järjestelmää.
Orschwiller

| Orschwiller |
| --- | --- |
 Kunnantalo
 vaakuna
 Orschwiller
 Koordinaatit: 48°14′32″N, 7°22′59″E 
Valtio:  Ranska
Alue:  Grand Est
Departementti:  Bas-Rhin
Arrondissementti:  Sélestat-Erstein
Pinta-ala:  
 – Kokonaispinta-ala:  6,3 km²
Väkiluku (2016):  608 
 – Väestötiheys:  96 as./km²
Kunnan numero:  67362
Infobox OKVirheellinen NIMI-arvo: 
Orschwiller on kunta Koillis-Ranskassa Bas-Rhinin departementissa Grand Estin alueella. Se sijaitsee noin 55 kilometriä Strasbourgin kaupungista lounaaseen.
Château du Haut-Kœnigsbourg
Kunnan nähtävyyksiä on keskiaikainen linna Château du Haut-Kœnigsbourg. Linna hylättiin kolmikymmenvuotisen sodan jälkeen vuonna 1683. Linna lahjoitettiin Saksan keisari Vilhelm II:lle vuonna 1899. Keisari palkkasi keskiaikaisiin linnoituksiin erikoistuneen arkkitehdin Bodo Ebhardtin tekemään entisöinnin, joka valmistui vuonna 1908. Linna ennallistettiin sellaiseksi kun sen on arveltu olevan noin vuonna 1500. Nykyään linnassa käy vuosittain noin puoli miljoonaa vierailijaa.
Aiheesta muualla

Kuvia tai muita tiedostoja aiheesta Orschwiller Wikimedia Commonsissa
Rocky Graziano

| Rocky Graziano |
| --- | --- |

Henkilötiedot
Koko nimi:  Thomas Rocco Barbella
Syntynyt: 1. tammikuuta 1919 New York
Kuollut: 22. toukokuuta 1990 (71 vuotta) New York
Kansalaisuus:   Yhdysvallat
Nyrkkeilijä
Lempinimi:  The Rock
Pituus:  170 cm
Painoluokka:  keskisarja
Kätisyys:  oikeakätinen, eli nyrkkeilytermein orthodox
Ammattilaistilastot
Ottelut:  83
Voitot:  67
– tyrmäysvoitot:  52
Tappiot:  10
Ratkaisemattomat:  6
Rocky Graziano (1. tammikuuta 1919 – 22. toukokuuta 1990), oikealta nimeltään Thomas Rocco Barbella, oli yhdysvaltalainen ammattilaisnyrkkeilijä ja keskisarjan maailmanmestari, joka tunnettiin erityisen kovista tyrmäysiskuistaan.
Nuoruus

Graziano vietti onnettoman ja vaikean nuoruuden Manhattanin itäosassa. Hänen amatööriuransa oli varsin lyhyt, tiettävästi alle vuoden mittainen, mutta tuona aikana hän ehti voittaa New Yorkin amatöörimestaruuden välisarjassa.
Nyrkkeilyura

Ammattilaiseksi hän ryhtyi vuonna 1942 otellen sekä väli- että keskisarjassa. Suuruuteen hän nousi vuonna 1945 tyrmättyään välisarjalaiset Billy Arnoldin ja Al "Bummy" Davisin, jota vastaan lähti selkeänä altavastaajana vedonlyöntitoimistojen tarjottua kuuden kerrointa hänen voitostaan, ja saavutti lisäksi kaksi perättäistä tyrmäysvoittoa Freddie Cochranesta, joista ensimmäisen The Ring -lehti valitsi vuoden otteluksi, ja päätti vuoden neljännen erän tyrmäykseen Harold Greenistä.
Seuraavan vuoden syyskuussa Graziano pääsi iskemään Tony Zalea vastaan keskisarjan maailmanmestaruudesta. Zale voitti Bronxin Yankee Stadiumilla käydyn ottelun kuudennen erän tyrmäyksellä. Graziano kohtasi Zalen uudelleen mestaruusottelussa 16. heinäkuuta 1947 Chicagossa, ja tällä kertaa voitti kuudennessa erässä teknisellä tyrmäyksellä ottelussa jonka The Ring valitsi vuoden otteluksi. New Yorkin liitto oli aiemmin hylännyt Grazianon lisenssin ja uhkasi elinikäisellä kilpailukiellolla tämän jätettyä ilmoittamatta lahjustarjouksista, mutta National Boxing Association, joka hallitsi nyrkkeilytoimintaa kaikkialla New Yorkin ulkopuolella, ei hyväksynyt päätöstä. Graziano ja Zale kohtasivat mestaruusottelussa vielä kolmannen kerran 10. kesäkuuta 1948 New Jerseyn Newarkissa. Zale tyrmäsi Grazianon kolmannessa erässä tämän otettua lukua jo kahdesti aikaisemmin. Kaikkiaan miesten kolmessa kohtaamisessa oteltiin yhteensä 15 erää, ja ottelijat kävivät yhteensä seitsemän kertaa kanveesissa.
Zalelle kärsityn tappion jälkeen Graziano piti vuoden taukoa nyrkkeilystä, ja saavutti seuraavan kolmen vuoden aikana 20 voittoa ja yhden ratkaisemattoman. Vielä  16. huhtikuuta 1952 hän pääsi iskemään Sugar Ray Robinsonia vastaan kevytsarjan maailmanmestaruudesta, ja löi tämän kanveesiin kolmannen erän alussa, mutta Robinson toipui tästä nopeasti ja erän keskivaiheilla tyrmäsi Grazianon napakalla lyöntiyhdistelmällä. Tämän jälkeen Graziano otteli vielä Chuck Daveya vastaan tappiollisen ottelun ennen uransa lopettamista.
Uran jälkeen

Nyrkkeilyuransa jälkeen Graziano siirtyi viihdealalle. Hän työskenteli lavakoomikkona, teki vierailuja televisio-ohjelmiin ja esiintyi muun muassa kasinoilla sekä televisiomainoksissa. Vuonna 1956 ilmestyi hänen omaelämäkertansa "Somebody Up There Likes Me". Kirjasta tehtiin myös elokuva, jossa pääosaa esitti Paul Newman. 1980-luvulla hänen terveytensä alkoi heikentyä, ja hän kuoli keväällä 1990 sydänkohtauksen jälkiseurauksiin.
Graziano valittiin nyrkkeilyn Hall of Fameen vuonna 1991.
Aiheesta muualla

Rocky Graziano Internet Movie Databasessa. (englanniksi)
Orsan kirkko

| Orsan kirkko Orsa kyrka |
| --- | --- |

Kirkkokunta:  Ruotsin kirkko
Hiippakunta:  Västeråsin hiippakunta
Seurakunta:  Orsan seurakunta
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Orsan kirkko (ruots. Orsa kyrka) on Ruotsissa Orsan kunnassa sijaitseva kirkkorakennus. Paikalla on luultavasti sijainnut aikaisemmin puinen sauvakirkko. 1200-luvulla paikalle rakennettiin kivikirkko, josta on edelleen jäljellä osia nykyisen kirkon koilliskulmassa. Kirkkoa on laajennettu ja korjattu useita kertoja. Uudet tanskalaiset urut asennettiin paikalleen vuonna 1979 restauroinnin yhteydessä, mutta vanhat vuodelta 1913 peräisin olevat vanhat urut ovat edelleen lehterillä.
Aiheesta muualla

Kuvia tai muita tiedostoja aiheesta Orsan kirkko Wikimedia Commonsissa
Bebyggelseregistret: Orsa kyrka (ruotsiksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Orsa kyrka
Käännös suomeksi
Orrorin tugenensis

| Orrorin tugenensis |
| --- | --- |
 Lajin luita
 Mioseeni 
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Kädelliset Primates
Heimo::  Isot ihmisapinat Hominidae
Alaheimo::  Homininae
Tribus::  Hominini
Alatribus::  Hominina
Suku::  Orrorin
Laji::  tugenensis
Kaksiosainen nimi
 Orrorin tugenensis  Senut et al, 2001 
Katso myös
   Orrorin tugenensis Wikispeciesissä   Orrorin tugenensis Commonsissa 
Infobox OKNimi-testi OK: 
Orrorin tugenensis eli tugeninapinaihminen oli varhainen ihmisapina, jota pidetään toiseksi vanhimpana mahdollisena ihmisten esi-isänä. Se on ainut sukuunsa sijoitettu laji. Orrorin tugenensis eli noin 6,1–5,8 miljoonaa vuotta sitten mioseenikaudella. Tähän asti löydetyt fossiilit ovat kuuluneet ainakin viidelle eri yksilölle. Reisiluun perusteella on päätelty sen kävelleen pystyasennossa ja olkaluu viittaa siihen että laji pystyi kiipeilemään puissa. Teoriaa tugeninapinaihmisen pystyasennosta on myös epäilty, sillä nelijalkaisesti liikkuvien nykypaviaanien reisiluut muistuttavat tugeninapinaihmisen reisiluuta.
Ensimmäisen lajiin liittyvän löydön teki tiedettävästi Martin Pickford vuonna 1974. Hän löysi Kenian Tugenkukkuloilta alaposkihampaan. Vuonna 2000 ranskalais-kenialainen tutkimusryhmä, jota johtivat Pickford ja Brigitte Senut, löysi samoilta kukkuloilta lajin fossileita. Löydön tehnyt tutkija esittää nykyisten apinoiden ja ihmisen eronneen 7 miljoonaa vuotta sitten, mikä eroaa jonkin verran molekyylikellon arvioimista luvuista.
Hampaiden perusteella tugeninapinaihmisen ruokavalio oli samankaltainen kuin nykyisillä ihmisillä, ja laji todennäköisesti söi paljon hedelmiä ja kasviksia ja satunnaisesti lihaa. Hedelmien puutteessa laji olisi pystynyt syömään myös kovempaa ravintoa, kuten siemeniä ja pähkinöitä. Orrorin tugenensis oli noin nykyisten simpanssien kokoinen.
Laji muistuttaa nykyisiä esi-ihmisiä enemmän kuin Australopithecus afarensis, varhainen eteläapina, joita pidetään ihmisten esi-isinä, ja kaiken lisäksi Orrorin tugenensis on elänyt yli 1,5 miljoonaa vuotta aikaisemmin. Tämän vuoksi Australopithecus-sukua on esitetty ihmisten kehityspuun sivuhaaraksi. Laji eli metsäisellä alueella eikä savannilla, missä nykytutkimuksen valossa on päätelty varhaisten ihmisten ja pystyasentoisen kävelytyylin kehittyneen.
Aiheesta muualla

http://www.esi-topics.com/fbp/comments/december-01-Martin-Pickford.html
http://cogweb.ucla.edu/EP/Orrorin.html
Ihmisen evoluutio
Roman Jefimov

Roman Jefimov Kiovan MM-kisoissa 2007
Roman Jefimov (ven. Роман Ефимов, s. 7. huhtikuuta 1976) on venäläinen suunnistuksen viestin kaksinkertainen maailmanmestari, joka edustaa suomalaista Hiisirastia.
Jefimov kuului MM-kultaa voittaneeseen Venäjän joukkueeseen peräkkäisinä vuosina 2006 Tanskassa ja 2007 Ukrainassa. Hänen muita saavutuksiaan ovat Ukrainan MM-kisojen pitkän matkan kuudes sija 2007 sekä vuoden 2002 Unkarin EM-kisoissa keskimatkan kuudes sija.
Jefimov on naimisissa Natalja Jefimovan (o.s. Koržova) kanssa.
Arvokisasijoitukset > MM-kilpailut

2003 20. pitkällä matkalla ja viides viestissä
2005 26. sprintissä, 24. pitkällä matkalla ja 12. viestissä
2006 31. sprintissä, 22. pitkällä matkalla ja kultaa viestissä
2007 29. sprintissä, kuudes pitkällä matkalla ja kultaa viestissä
2008 20. pitkällä matkalla
Arvokisasijoitukset > EM-kilpailut

2002 16. sprintissä, kuudes keskimatkalla ja kuudes viestissä
2004 32. keskimatkalla ja 29. pitkällä matkalla
2008 29. keskimatkalla ja 10. pitkällä matkalla
Arvokisasijoitukset > Nuorten MM-kilpailut

1995 neljäs keskimatkalla, 11. pitkällä matkalla ja 8. viestissä
1996 24. pitkällä matkalla
Arvokisasijoitukset > Maailmancup

2000 91. kokonaispisteissä
2002 38. kokonaispisteissä
2004 87. kokonaispisteissä
2005 69. kokonaispisteissä
2006 71. kokonaispisteissä
2007 53. kokonaispisteissä
2008 57. kokonaispisteissä
Orsan piiri

| Orsan piiri |
| --- | --- |
 Orsan kirkko
 fiOrsan piiri 
 61°07′12″N, 14°36′50″E 
Valtio:   Ruotsi
Maakunta:  Taalainmaa
Lääni:  Taalainmaan lääni
Kunta:  Orsan kunta
Piirikoodi:  217048
Väestö
Väkiluku (2022):  6 928 
Orsan piiri (ruots. Orsa distrikt) sijaitsee Orsan kunnassa Ruotsissa. Piiri kattaa koko kunnan ja sen väkiluku on 6 928  (31. joulukuuta 2022).
Aiheesta muualla

SCB Regina Web Map (Näyttää piirin rajat karttapalvelussa) Statistiska centralbyrån. (ruotsiksi)
Pat Quinn (poliitikko)

| Patrick Joseph Quinn III |
| --- | --- |

Illinois’n 41. kuvernööri
 29. tammikuuta 2009 – 12. tammikuuta 2015  
Varakuvernööri:  Sheila Simon
Edeltäjä:  Rod Blagojevich
Seuraaja:  Bruce Rauner
Illinois’n 45. varakuvernööri
 13. tammikuuta 2003 – 29. tammikuuta 2009  
Kuvernööri:  Rod Blagojevich
Edeltäjä:  Corinne Wood
Seuraaja:  Sheila Simon
Illinois’n rahastonhoitaja
 14. tammikuuta 1991 – 9. tammikuuta 1995  
Kuvernööri:  Jim Edgar
Edeltäjä:  Jerome Cosentino
Seuraaja:  Judy Baar Topinka
Henkilötiedot
Syntynyt: 16. joulukuuta 1948 (ikä 75) Hinsdale, Illinois, Yhdysvallat
Ammatti:  veroasianajaja
Tiedot
Puolue:  demokraatit
 Nimikirjoitus
Patrick Joseph ”Pat” Quinn III (s. 16. joulukuuta 1948) on yhdysvaltalainen demokraattisen puolueen poliitikko. Hän toimi Illinois’n osavaltion kuvernöörinä vuosina 2009–2015. Hän nousi kuvernööriksi varakuvernöörin paikalta tammikuussa 2009 sen jälkeen, kun Illinoisin senaatti oli erottanut edellisen kuvernöörin Rod Blagojevichin.
Aiheesta muualla

Kuvia tai muita tiedostoja aiheesta Pat Quinn Wikimedia Commonsissa
Peavey Electronics

Peaveyn päämaja Meridianissa.
Peavey kitaravahvistimia ja -kaappeja.
Peavey Destiny -sähkökitara.
Peavey Electronics Corporation (yksinkertaisesti vain Peavey) on yhdysvaltalainen kielisoittimia ja vahvistimia valmistava, kehittävä ja suunnitteleva yhtiö; joka on yksi maailman suurimpia. Yhtiön päämaja on Meridianissa, Missisippissä, Yhdysvalloissa.
Hartley Peavey - joka rakensi ensimmäisen vahvistimensa vuonna 1957 - perusti Peavey Electronics Corporationin vuonna 1965 autotalliinsa. Yhtiö on yksityisomistuksessa, ja on kasvanut yhdeksi maailman arvostetuimmista soitin- ja vahvistinmerkeistä.
Tunnettuja Peavey-laitteita käyttäviä artisteja ovat muun muassa Eddie Van Halen, joka siirtyi myöhemmällä urallaan kuuluisasta Frankenstrat-kitarasta Peavey Wolfgang -malliin; ja kitaristi Joe Satriani jolla on hänelle suunniteltu Peavey-kitaravahvistin. Myös Acceptin basisti Peter Baltes käyttää Peaveyn bassovahvistimia.
Wikimedia Commonsissa on kuvia tai muita tiedostoja aiheesta .
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Peavey Electronics
Peauope Suli

Peauope Suli (s. 18. lokakuuta 1963 Tongatapu) on tongalainen entinen pikajuoksija. Hän kilpaili vuoden 1988 kesäolympialaisissa Soulissa ja putosi sekä miesten 100 että 200 metrin juoksussa ensimmäisellä kierroksella. Hänen henkilökohtainen ennätysaikansa 100 metrin matkalla on 10,6 (1991) ja 200 metrin matkalla 22,04 (1990).
Roderich Fick

| Roderich Fick |
| --- | --- |

Henkilötiedot
Syntynyt: 16. marraskuuta 1886 Würzburg, Saksa
Kuollut: 13. heinäkuuta 1955 München, Saksa
Ammatti:  arkkitehti
Roderich Fick (16. marraskuuta 1886 Würzburg, Saksa – 13. heinäkuuta 1955 München, Saksa) oli saksalainen arkkitehti ja professori Münchenin teknillisessä yliopistossa. Fick opiskeli Zürichissä, Münchenissä ja Dresdenissä valmistumatta. Fick osallistui vuoden 1936 kesäolympialaisiin ja edusti Saksaa. Fickin laji oli taidekilpailut.
Fick oli yksi Adolf Hitlerin suosikkiarkkitehdeista, ja Fick oli yksi kiireisimmistä arkkitehdeista Obersalzbergissä. Fick jäi eläkkeelle vuonna 1954 ja kuoli seuraavana vuonna.
Elämä

Fick oli Adolf Eugen Gaston Fickin ja Marie Katharinan Wislicenuksen toinen lapsi. Ensimmäisen maailmansodan syttyessä Fickistätuli reserviluutnantti Kamerunissa.
Fick meni naimisiin Marie Güntherin kanssa vuonna 1919.
Työt

Fick rakensi kuvanveistäjä Ernesto de Fiorille kodin ja suunnitteli uuden hautausmaan Herrsching am Ammerseen, Saksaan. Vuonna 1936 Fick suunnitteli myös Rudolf Hessin kodin.
Aiheesta muualla

Kuvia tai muita tiedostoja aiheesta Roderich Fick Wikimedia Commonsissa
Patricia Day

Patricia Day
Patricia Day on tanskalaisen HorrorPops-yhtyeen kontrabasisti ja laulaja.
Day on toiminut aiemmin Peanut Pump Gun -yhtyeen kitaristina.
Day on naimisissa Nekromantixin laulaja-basistin ja nykyään HorrorPopsien kitaristin Kim Nekromanin kanssa.
Paluu tulevaisuuteen (kappale)

| ”Paluu tulevaisuuteen” JVG |
| --- | --- | --- |

Singlen tiedot
 Julkaistu: 31. joulukuuta 2015
 Tyylilaji: rap
 Kesto: 03.29
Listasijoitukset
 Suomen virallinen singlelista: 1. Suomen virallinen latauslista: 1.
JVG:n muut singlet
| ”Takajeejee” 2015 | ”Paluu tulevaisuuteen” 2015 | ”Hehkuu” 2016 |
Paluu tulevaisuuteen on rap-duo JVG:n single, joka julkaistiin 31. joulukuuta 2015. Kappale sijoittui Suomen singlelistalla että Suomen latauslistalla kärkeen.
Kappaleen nimi on lainattu tunnetusta elokuvasarjasta Paluu tulevaisuuteen, ja lisäksi siinä mainitaan useita elokuvasarjaan liittyviä asioita, esimerkiksi aikakoneauto DeLorean. Kappaleessa mainitaan myös Keke Rosberg.